**PROTOKOLL FRA**

**STYREMØTE FOR**

**NATURHISTORISK MUSEUM**

**UNIVERSITET I OSLO**

**23. september 2010 kl. 0900-12:30**

|  |  |
| --- | --- |
| Tilstede: | Kjeld Rimberg (leder)  Per Morten Barstad  Charlotte Sletten Bjorå  Anne Finnanger  Berit Forbord Moen  Sivert Hatteberg  Arild Johnsen Synnøve Knivsland |
| Forfall: | Ane Senstad Guldahl (Anne Finnanger møtte)  Einar Uggerud (ingen av vararepresentantene kunne møte) |
| Fra administrasjonen: | Arne Bjørlykke  Fridtjof Mehlum (ikke tilstede under sak 23/10)  Elisabeth Aronsen  Knut Semb under sak V-20/10  Cathrine Vollelv under sak V-21/10 |

Innkalling og dagsorden ble godkjent. Ny studentrepresentant, Sivert Hatteberg, ble introdusert.

|  |  |  |  |
| --- | --- | --- | --- |
| **Sak 19/10** | [Referat styremøte 03/10](http://www.nhm.uio.no/om-museet/styret/moter/2010/2309/styrereferat%2027.mai.docx) | | |
| *Vedtak:* | Referatet er godkjent. | | |
| **Sak 20/10** | [Helse- miljø og sikkerhet ved NHM (inkl. Radon problematikken)](http://www.nhm.uio.no/om-museet/styret/moter/2010/2309/Forside%20V%2020%20HMS.doc)  Semb orienterte om status radonsaken. Arbeidet med å ventilere Palmehuset og driftsbygningen er startet. Zoologisk museum og Tøyen Hovedgård er fortsatt under utredning. Bedriftshelsetjenesten har ansvaret for oppfølging av de tilsattes helse, herunder tidligere tilsatte, og har tilbudt samtale med de som ønsker det.  På spørsmål fra Bjorå oppfordret Semb til å melde skader, ulykker og nestenulykker til HMS-koordinator og å overlate til denne å vurdere alvorlighetsgrad og eventuelle tiltak.  Etter spørsmål fra Moen orienterte Semb om rutine for ajourhold av førstehjelpskoffertene (verneombudene har påtatt seg dette ansvar) og at spørsmål om hjertestanser vil behandles i neste møte i det lokale arbeidsmiljøutvalget (LAMU). | | |
| *Vedtak:* | *Notatet om HMS- og sikkerhetssituasjonen ved NHM tas til orientering.* | | |
| **Sak 21/10** | [Økonomistatus pr. 2. tertial](http://www.nhm.uio.no/om-museet/styret/moter/2010/2309/saksfremlegg%2020.pdf)  Vollelv kommenterte utsendte rapport og forklarte avvik på inntekts- og kostnadssiden. Ett av avvikene skyldes at føring av frikjøp dvs. egeninnsatsen fra faste tilsatte fra basis- til prosjektregnskap ikke er à jour. Styreleder er opptatt av at styret får et korrekt totalbilde, noe som er utfordrende med dagens regnskapssystem ved UiO som skiller skarpt mellom basis og prosjekt. Prosjektbudsjetteringen er heller ikke tilfredsstillende. Dette er et ansvar som påligger den enkelte prosjektleder men krever ofte utstrakt assistanse fra økonomileder. Økonomiforvaltningen ved NHM har også vært sterkt underbemannet i lang tid og styret berømmet den innsatsen som var lagt ned av økonomileder.  Styreleder Rimberg utreder i samarbeid med KHMs styreleder løsninger for forenkling av butikkdriften. | | |
| *Vedtak:* | *Styrerapport økonomi NHM pr. august 2010 tas til orientering.* | | |
| **Sak 22/10** | [Strategiplan 2010-2020](http://www.nhm.uio.no/om-museet/styret/moter/2010/2309/V-sak%2022%20strategiplan.docx)  Styret gjennomgikk planen og ga konkrete pålegg om endring i teksten i tillegg til at det ble påpekt noen uklarheter og uttrykt ønske om annen vektlegging for visse områder. Styret ble henstilt til å sende konkrete forslag til mindre endringer i etterkant av møtet. | | |
| *Vedtak:* | *Strategiplanen vedtas slik den foreligger med korrigeringer pålagt av styret samt øvrige endringer basert på styrets øvrige innspill.* | | |
| **Sak 23/10** | [Oppnevning av stedfortreder for museumsdirektør](http://www.nhm.uio.no/om-museet/styret/moter/2010/2309/V-sak%2023%20stedfortreder%20for%20direkt%C3%B8ren.docx)  Mehlum forlot møtet under denne saken. Bjørlykke redegjorde for bakgrunn. I museumsreglementet påligger det styret å etablere en stedfortrederfunksjon for direktøren. | | |
| *Vedtak:* | *Forskningssjef Fridtjof Mehlum oppnevnes som direktørens stedfortreder ved dennes fravær i alle saker.* | | |
| **Sak 24/10** | **KD finansiert stipendiat i biosystematikk (mykologi)**  Uggerud har i forkant av møtet reist spørsmål om inhabilitet for ett av medlemmene i bedømmelseskomiteen. Mehlum undersøker dette opp mot gjeldende reglement. | | |
| *Vedtak:* | *Under forutsetning av at habilitetsregler ikke er overtrådt tilsettes den kandidaten som ledelsen innstilte.* | | |
| **Sak 25/10** | **KD finansiert stipendiat i biologi (botanikk**)  Det vises til saksfremlegget. | | |
| *Vedtak:* | *Styret gir museumsdirektøren fullmakt til å foreta tilsettingen.* | | |
| **Sak 26/10** | **NFR finansiert stipendiat i parasittologi**  Det vises til saksfremlegget | | |
| *Vedtak:* | *Styret gir museumsdirektøren fullmakt til å foreta tilsettingen.* | | |
|  |  | | |
| **Sak 27/10** | **KD finansiert postdoktor i biostatistikk**  Det vises til saksfremlegget. | | |
| *Vedtak:* | *Johan Nylander tilbys stillingen som i postdoktor i biostatistikk*. | | |
| **Sak** **28/10** | **Førsteamanuensis – leder forskerskolen**  Det vises til saksfremlegget. | | |
| *Vedtak:*: | *Magnus Popp tilbys stillingen som førsteamanuensis -leder forskerskole. Hvis Popp ikke aksepterer, tilbys stillingen til Eirik Rindal.* | | |
| **Sak 29/10** | [Kassasjon av særtrykksamlinger](http://www.nhm.uio.no/om-museet/styret/moter/2010/2309/V-sak%2029%20kassasjon.docx)  Bjørlykke og Barstad orienterte, for øvrig vises til saksfremlegget.. | | |
| *Vedtak:* | *Særtrykksamlinger som ikke lengre har verdi for NHMs virksomhet kasseres og det utarbeides kassasjonslister som beskriver innholdet i samlingene. Kassasjonslisten arkiveres. De tilsatte og andre interesserte vil få anledning til å hente ut de særtrykk de ønsker før kassasjonen gjennomføres.* | | |
| **Sak 30/10** | **Personlig opprykk til professor etter kompetanse innenfor fagområdet** | | |
| *Vedtak:* | *NHMs styret tildeler Hans Arne Nakrem opprykk til professor innen fagområdet paleontologi/stratigrafi. Det forutsettes at Nakrem har pedagogisk basiskompetanse eller skaffer seg denne kompetansen i løpet av en toårsperiode.* | | |
| **Sak 31/10** | **Eventuelt**  Bjørlykke orienterte på oppfordring fra Forbord at NGU og NHM skal inngå en samarbeidsavtale om blant annet deler samlingsansvar.  Bjorå uttrykte bekymring for den store ubalansen mellom antall kvinner og menn i vitenskapelige stillinger ved NHM. Styret ba på bakgrunn av dette administrasjonen om å utarbeide et underlag for senere styrebehandling. | | |
| *Orienteringssaker*  **O-sak 14/10** | | | **Budsjett 2011 – skisse**  Bjørlykke ga en kort orientering om rammer for neste år. Arbeidet med en 5-års finansieringsplan for å avhjelpe de største utfordringene innen samlingsforvaltning og nye utstillinger, har resultert i økte rammer for neste år. |
| **O-sak 15/10** | | | **Veksthuset ”Oase 60o N”**  Bjørlykke ga en kort orientering om status. Prosjektet er i rute og det er håp å få det med i statsbudsjettet for 2011. |
| **O-sak 16/10** | | | **Nytt samlingsbygg - Brøggersenteret**  KD utreder nødvendigheten av å utføre en KS1 analyse. |
| **O-sak 17/10** | | | **Oppgradering av de faste utstillingene**  Et arkitektfirma er engasjert for å utarbeide en skisse for utstillinger på Zoologisk museum. Det foreligger allerede tegninger for å omgjøre temporær utstillingssal samt dagens auditorium til et mer hensiktsmessig auditorium. På spørsmål fra Finnanger redegjorde Bjørlykke for alternativ midlertidig plassering av temporære utstillinger. |

**Neste styremøte er 25/11 kl. 9:00 - 13:00**, **sted oppgis senere**